ຂ່າວສານ
ກອງປະຊຸມຄັ້ງທີ 7 ຂອງ ຄະນະປະຈຳສະພາແຫ່ງຊາດ ປະກອບຄຳເຫັນຕໍ່ວຽກງານແກ້ໄຂຄຳຮ້ອງຂໍຄວາມເປັນທຳ, ແຜນການລົງທຶນສາທາລະນະໄລຍະກາງ
ຕອນເຊົ້າວັນທີ 18 ມັງກອນ, ຄະນະປະຈຳສະພາແຫ່ງຊາດ ໄຂກອງປະຊຸມຄັ້ງທີ 7 ພາຍໃຕ້ການເປັນປະທານຂອງທ່ານປະທານສະພາແຫ່ງຊາດຫວຽດນາມ ເວືອງດິ່ງເຫວ້. ກ່າວຄຳເຫັນໄຂກອງປະຊຸມ, ທ່ານປະທານສະພາແຫ່ງຊາດ ເວືອງດິ່ງເຫວ້ ຊີ້ແຈ້ງວ່າ ກອງປະຊຸມໃນສອງວັນ ແຕ່ວັນທີ 18 – 19 ມັງກອນ ເພື່ອພິຈາລະນາ, ຕັດສິນບັນດາເນື້ອໃຈສຳຄັນ. ກ່ຽວກັບວຽກງານສ້າງກົດໝາຍ, ຄະນະປະຈຳສະພາແຫ່ງຊາດ ຈະປະກອບຄຳເຫັນກ່ຽວກັບການນອະພິປາຍຮັບເອົາ, ດັດປັບຮ່າງກົດໝາຍວ່າດ້ວຍການແຂ່ງຂັນ, ຍ້ອງຍໍຊົມເຊີຍ (ສະບັບປັບປຸງ). ກ່ຽວກັບວຽກງານຕິດຕາມກວດກາ, ຄະນະປະຈຳສະພາແຫ່ງຊາດ ພິຈາລະນາບົດລາຍງານວຽກງານແກ້ໄຂຄຳຮ້ອງຂໍຄວາມເປັນທຳ ເດືອນທັນວາ 2021 ຂອງສະພາແຫ່ງຊາດ. ກ່ຽວກັບການຕັດສິນບັນດາວຽກງານສຳຄັນ, ຄະນະປະຈຳສະພາແຫ່ງຊາດ ຈະປະກອບຄຳເຫັນຕໍ່ການເພີ່ມເຕີມແຜນການລົງທຶນຕ່າງປະເທດ ຈາກຈຳນວນທຶນທີ່ຍັງບໍ່ທັນຈັດແບ່ງ ແລະ ດັດປັບ, ຄາດຄະເນແຜນການລົງທຶນສາທາລະນະໃນໄລຍະກາງຈາກງົບປະມານສູນກາງໄລຍະ 2021 – 2025 ສຳລັບບັນຊີລາຍຊື່ໂຄງການຂອງບັນດາກະຊວງ, ອົງການສູນກາງ ແລະ ທ້ອງຖິ່ນ (ງວດທີ 2). ນອກຈາກນັ້ນ, ຄະນະປະຈຳສະພາແຫ່ງຊາດ ກໍຈະປະກອບຄໍາເຫັນກ່ຽວກັບການສະຫຼຸບກອງປະຊຸມວິສາມັນ ຄັ້ງທີ 1, ສະພາແຫ່ງຊາດຊຸດທີ XV ແລະ ບາງເນື້ອໃນສຳຄັນອື່ນໆ.
(ແຫຼ່ງຄັດຈາກ VOV)